Fra 1906 til 1913 underviste Hoetzsch ved Det kongelige akademiet i Posen (dagens Poznań). I 1913 ble han utnevnt til ekstraordinær professor i østeuropeisk historie og geografi i Berlin. Under første verdenskrig tjenestegjorde han ved generalstabens utenlandspresseavdeling. I 1935 ble han Karl Stählins etterfølger som professor i østeuropeisk historie. Samme år ble han tvangspensjonert av nazi-styret. Først i 1945 ble han gjeninnsatt som professor, men han døde allerede året etter.